Dilecte fili. Cum negocio sancte cruciate in regno Swecie publicate pro causa defensionis fidei christiane faueas et operam tuam in futurum pollicearis, ut scribis, landamus in eo plurimum deuocionem nobilitatis tue, cui retribuat Dominus pro pia mente et catholicis operibus tuis. Accepimus et commendaciones tuas pro promocione Johannis Breyda, consanguinei tui, pro ecclesia Lincopensi et humillimas preces tuas ac tocius regni procerum nomine super dispocicione potissimum Strengenensis & Aboensis ecclesiarum, cum eas vacare contingat. Audimus libenter supplicaciones tuas et predictorum procerum regni, quorum quantum cum Deo licebit pro personis tibi coniunctis tui intuitu & ipsorum ydoneis & Deum timentibus, memoriam & racionem in huiusmodi promocionibus habuimus ac quieti regni et ecclesiarum prosperitati religiose semper prospiciemus. Tu vero, dilecte fili, jta sedem apostolicam continua veneracione prosequi curabis, vt eius graciam magis indies promerebis Deumque tibi propicium reddas. Dat. Rome xvij ffebruarij anno 1491, pontificatus nostri anno vij°.